Musina pjesma

**Musina pjesma** je deseta epizoda četvrte sezone Winx Cluba.

## Sažetak

Musino pjevanje privuče pažnju glazbenika Jasona od kojeg Musa dobije ponudu za snimanje pjesme. Radi Rivenove ljubomore prema Jasonu, Riven i Musa se sve više udaljavaju. U međuvremenu, ostale Winxice i Roxy bezuspješno uvjeravaju stanovnike Gardenie da povjeruju u vile. No kad djevojke pomognu u gašenju vatre koju su stvorili Čarobnjaci, ljudi polako vraćaju svoje vjerovanje u magiju.

## Radnja

Epizoda počinje u Roxynoj kući, gdje je ona zabrinuta zbog onog što joj se dogodilo u svezi s Bijelim krugom i Nebulom. Roxy ne želi biti vila, a Bloom i Flora kažu da će uvijek moći računati na njih.

Winxice se okupljaju i razmišljaju o svojoj borbi protiv Čarobnjakâ Crnog Kruga i o tome da pomoću moći Believixa mogu uvjeriti ljude da magija postoji. Tecna kaže da će pomoći ljudima u nevolji, a Bloom si stavlja Bijeli krug poput prstena. Bloom pretvara jednu životinju u svoju dvojnicu kako bi se skrbila o trgovini.

Roxy nailazi na Winxice, a one kažu da će natjerati ljude da vjeruju u vile. Roxy će ih slijediti. Musa ne može ići jer ima audiciju s Jasonom Queenom, a ići će s Rivenom. U trgovini, Riven, Sky i Nabu žele kupiti odjeću draguljima, no prihvaćaju samo gotovinu. Riven odlazi na spoj s Musom.

Dvije se djevojke svađaju oko haljine, a Tecna rabi svoju magiju kako bi ih natjerala da se prestanu svađati. Kad su se smirile, Tecna kaže da je vila, ali joj ne vjeruju. Čovjek se svađa s nekim preko telefona, i Stella ga smiruje. Stella kaže da je vila, no čovjek odlazi. A Gantlos ih gleda.

Riven je s Musom i ljubomoran je na Jasona. Njih dvoje stižu u zgradu u kojoj će biti na audiciji, i pojavljuje se Jason. Riven postaje ljubomoran. U međuvremenu, Winxice misle da griješe što tjeraju ljude da vjeruju u magiju, a Roxy kaže da moraju uspostaviti svezu s ljudskim srcima.

Tecna pronalazi hitan slučaj, i Winxice se transformiraju u pomoć. Winxice rabe krila Zoomix za teleport i idu do mjesta hitne situacije. Musa počinje snimati pjesmu, dok Winxice ulaze u požar u kući.

Winxice spašavaju obitelj, ali djevojčica biva zarobljena. Layla djevojčicu čini neustrašivom i vraća ju njezinim roditeljima. Obitelj silazi kroz prozor. Na ulici djevojčica kaže da je to bila vilinska čarolija. Winxice otkrivaju da nije obična vatra, a onda se pojavljuju Čarobnjaci Crnog Kruga. Ispostavlja se da su oni uzrokovali požar.

Bloom se bori protiv Ogrona, dok se ostale Winxice bore protiv Dumana, Gantlosa i Anagana. Tada Bloom otkriva da postoji osoba koja traži pomoć, i uspijevaju poraziti Čarobnjake. No Bloom otkriva da je njezin posvojitelj Mike taj koji je zarobljen. Bloom ga spašava. U međuvremenu, Jason kaže da je Musa vrlo dobro prošla, a Riven odlazi srdit.

Ljudi zahvaljuju Winxicama i počinju vjerovati u magiju i vile. Riven kaže da bi Musa to mogla bolje učiniti, a Musa kaže da joj je dosta jer ju on uvijek kritizira. Musa se rastužuje, a Jason kaže da ima povjerenja u nju. Musa kaže da joj je bolje s Jasonom, zato što se osjeća zaštićenom.

Winxice stižu u svoju kuću, no kućni ljubimci su sve porazbijali i zavezali Kika. Winxice sve čiste, a onda dolazi Musa plačući. Objašnjava da je prekinula s Rivenom, zato što joj je on upropastio važan dan. Musa kaže da je sada sigurna da je između Rivena i nje sve gotovo.

## Likovi

* Bloom
* Stella
* Flora
* Musa
* Layla
* Tecna
* Roxy
* Sky
* Riven
* Nabu
* Ogron
* Duman
* Anagan
* Gantlos
* Kiko
* Arthur
* Mike
* Jason Queen

## Korištene čarolije

* Dragulj svijesti — Tecna ga je iskoristila za usađivanje logičnog razmišljanja, pomažući djevojkama da se prestanu svađati oko haljine.
* Svjetlo svitanja — Stella ga je iskoristila za usađivanje suosjećanja u čovjeka koji je zadavao muke svojemu zaposleniku.
* Val pretvorbe — Layla ga je iskoristila za zaustavljanje vatre.
* Zimska ruža — Flora ju je iskoristila za upijanje svega dima u prostoriji.
* Duh hrabrosti — Layla ga je iskoristila kako bi ohrabrila djevojčicu iz zapaljene kuće da pođe do svojih roditelja.
* Plazma zid — Layla ga je prvotno iskoristila za ojačavanje krova, ali nije uspjela i samo je lagano srušila zapaljene krhotine
* Super prizma — Tecna ju je iskoristila za svoju i Stellinu obranu.
* Ples sunca — Stella ga je iskoristila protiv Gantlosa.
* Jesenji vjetar — Flora ga je iskoristila protiv Dumana.
* Supernova — Bloom ju je iskoristila protiv Čarobnjakâ Crnog Kruga.

## Zanimljivosti

* Ovo je treći put da Riven i Musa prekidaju svoju vezu u seriji, a ovaj je put u potpunosti.
* Kiko se upleće u ljubavni trokut sa *zečicom* Milly i *kujicom* Ginger, koje se toliko bore kako bi privukle njegovu pozornost.

## Pogreške

* Dok Stella kupa vilinske ljubimce, Layla nosi svoju civilnu odjeću iz sezone 4, ali nakon što Bloom i Flora stignu, Layla se mijenja u svoju odjeću *Love & Pet*-a za ostatak scene.
* U jednoj sceni, Ginger iznenada nosi haljinu, a kosa joj je uređena. U istom slučaju, Milly je imala svoju odjeću za vježbanje, a onda je odjednom više nije nosila.
* Florini pramenovi nedostaju kada je u Roxynoj sobi.
* Kad Flora predloži zaštitu Roxy, unutarnja strana jednog uha na njezinoj traci za glavu nakratko postaje zelena.
* Iako Musa nije s Winxicama, prikazana je u sekvenci transformacije.
* Kad Layla pozove svoju čaroliju plazma zida, Flora i Tecna prisutne su, no kad se kamera udaljava, nisu.
* Dok Roxy briše predmet, nedostaju joj rukavi.
* Na službenom YouTube kanalu Winx Cluba, naslovna kartica ove epizode na engleskom jeziku krivo je napisana kao “*Musa Song’s*”.